**KMT Okosító torna**

A Komplex MozgásTerápia fejlesztő eljárás, amely a tanulási nehézségek prevenciójában és a tanulási nehézségekkkel küzdő gyermekek fejlesztésében nyújt segítséget.

Az idegrendszer éretlenségeire fókuszál, melyek fejleszthetők, az ember természetes mozgásfejlődésén alapuló mozgások gyakorlásával.

Ezek a mozgásos gyakorlatok elősegítik az idegrendszer harmonikus működését, amely elengedhetetlen feltétele a tanulásnak.

A fejlesztés célja nem a mozgás fejlesztése. A mozgás egy eszköz arra, hogy az idegrendszer éretlen területeire hatást gyakoroljunk.

A terápia során fejlődik a gyermek:

* nyelvi kifejezőkészsége,
* mozgáskoordinációja,
* finomodik a mozgása,
* nő az önbizalma, kitartása,
* erősödik a feladattudata
* javulhat a gyermek egyensúlyérzéke,
* térérzékelése,
* szem-kéz koordinációja,
* térirányok felismerése,
* ceruzafogása,
* kialakul a testséma és a dominanciák.

 Mindezek által sikeresebben képes megküzdeni a gyermek az iskolai kihívásokkal.

Az eljárás figyelembe veszi a gyermek egyedi igényeit és alapvető érzelmi szükségleteit.

A terápiát egy részletes, minden részképességre kiterjedő vizsgálat előzi meg, melynek eredményei alapján áll össze a fejlesztő program.

Bármilyen más fejlesztő eljárással kombinálható.